open-index/open-wikipedia-markdown huggingface dataset:
Kjell Skyllstad

**Kjell Skyllstad** (født 1928) er en norsk musiker og professor.

Skyllstad studerte pedagogikk ved Walla Walla University i staten Washington mastergrad (1952). Etter videre studier ved Universitetet i Oslo fikk han tysk utvekslingsstipendium (DAAD) ved Universitetet i München (1959) og mottok graden Mag.art. i musikkvitenskap ved Universitetet i Oslo (1960).

Han ble ansatt som amanuensis ved Institutt for teater og musikk (nåværende Institutt for musikkvitenskap) ved Universitetet i Oslo (1962), og utnevnt til professor (1996).
 
Etter forskningsopphold ved Musikkhøyskolen i Graz, Østerrike (1972–1975) startet han Intermusic Center, en pionérorganisasjon for flerkulturell musikkformidling. De senere år har hans forskning vært spesielt fokusert på musikkens dialogskapende og konfliktløsende potensial i skole og samfunn.  
 
Han var forskningsleder for Rikskonsertenes forskningsprogram Klangrikt Fellesskap innen flerkulturell musikk (1988–1992). I de følgende årene innledet han forsknings- og undervisningssamarbeid med universiteter og institutter i utviklingsland (Sri Lanka og Zimbabwe).

Videre har han vært medlem av SVs Kulturutvalg, styremedlem og formann i Ny Musikk, såvel som mangeårig musikkjournalist i hovedstadens aviser. Som professor emeritus ved Institutt for musikkvitenskap er han fremdeles aktiv engasjert i internasjonalt kultursamarbeid, med spesiell fokus på Sørøst-Asia.

## Referanser
Vadena

**Vadena** (italiensk) eller **Pfatten** (tysk) er en kommune i Syd-Tirols ''Unterland'' på høyre bredd av elven Adige (tysk *Etsch*). Stedet ligger 40&nbsp;km nordøst for Trento og 10&nbsp;km sørvest for Bolzano (*Bozen*).

Vadena er ved siden av Laives og Bolzano av de få stedene i Syd-Tirol hvor majoriteten av innbyggerne er italienskspråklig: 62 % mot 38 % tysk.

Vadena ble nevnt i år 860 som *Vatina* og i 1242 som *Fatena*.

Vadena grenser til kommunene Auer, Bolzano, Bronzolo, Eppan an der Weinstraße, Kaltern an der Weinstraße, Laives og Tramin an der Weinstraße.

## Referanser


## Eksterne lenker
* Pfatten kommune (tysk)
*
Mattias Hargin

**Mattias Hargin** (født 7. oktober 1985 i Stockholm) er en svensk tidligere alpinist, som spesialiserte seg på slalåm. Han deltok i verdenscupen i alpint fra 2004 til 2019. Han var gift med Matilda Rapaport i 2016, til hun døde i en snøskredulykke samme året. Han er yngre bror av alpinisten Janette Hargin.

## Karriere
Hargin kjørte sitt første FIS-renn i januar 2001. I desember 2003 fulgte den første starten i et europacuprenn. 

Han fikk sin første mesterskapsmedalje da han tok sølv i det svenske juniormesterskapet i mars 2004. Under  junior-VM 2005 tok han sølv i slalåm. I europacupsesongen 2005/06 vant han tre slalåmrenn og tok to andreplasser, og vant dermed slalåmcupen sammenlagt foran landsmennene Anton Lahdenperä og Jens Byggmark.

Den 22. desember 2004 debuterte Hargin i verdenscupen. Han tok sine første poeng 7. januar 2007 i Adelboden, der han ble nummer 20 i slalåmrennet. 

Hargin deltok for Sverige under Vinter-OL 2010 i slalåm og oppnådde en 14.-plass.

Hargin vant sin eneste verdenscupseier individuelt da han vant slalåm i Hahnenkammrennene i Kitzbühel 25. januar 2015.

I VM i alpint 2015 i Beaver Creek kjørte han på det svenske laget som tok bronse i lagkonkurransen.

Hargin la opp etter sesongen 2018/19.

### Pallplasseringer i verdenscupen

## Referanser


## Eksterne lenker
* 
*
New Orleans Jazz

New Orleans Jazz kan referere til:

* New Orleans Jazz, et tidligere navn på basketballklubben Utah Jazz 
* New Orleans Jazz, en undersjanger innenfor jazz
Janne Leskinen

**Janne Leskinen** (født 24. juli 1974 i Kuopio) er en tidligere finsk alpinist. Han startet for den finske klubben *Puijon Hiihtoseura*.

Leskinens beste disipliner var Super-G og storslalåm. I begge disiplinene vant han flere finske mesterskap. Leskinen var en av de første finske alpinistene som også oppnådde topplasseringer på internasjonalt nivå. Han tok en sølvmedalje i storslalåm under Junior-VM i alpint 1988 i Madonna di Campiglio. Fra og med sesongen 1991/92 deltok han regelmessig i verdenscupen, men havnet sjelden høyt oppe på resultatlistene. Han oppnådde bare tre plasseringer blant de 10 fremste, besteresultatet var en fjerdeplass fra Super-G-rennet i Garmisch-Partenkirchen.

Karrierens høydepunkt var VM 1996 i Sierra Nevada. I super-G ble han nummer fire, og i kombinasjonen nummer femten.
 
I 1998 ble Leskinen nok en gang finsk mester i super-G. Etter denne sesongen la han opp som alpinist.

## Referanser


## Eksterne lenker
*
Ursula Konzett

**Ursula Konzett** (født 1959) er en liechtensteinsk tidligere alpinist. I slutten av 1970-årene og begynnelsen av 1980-årene var hun blant verdens fremste slalåm- og storslalåmkjørere.

Konzett debuterte i verdenscupen i mars 1977. Hun feiret sin største triumfer mellom 1982 og 1984. I denne perioden vant hun sine to eneste seire i verdenscupen samt to medaljer i internasjonale mesterskap (bronse i slalåm både under VM 1982 i Schladming og OL 1984 i Sarajevo.

Urzula Konzett la opp etter VM 1985 i Bormio.

## Verdenscupseire

## Familie
Ursula Konzett er storesøster til alpinisten Mario Konzett.

## Referanser


## Eksterne lenker
*
Alf Sjøen

**Alf Sjøen** (født 26. februar 1914, død 26. desember 1999 var en norsk fiolinist og kapellmester som ble ansett som en av sin tids fremste norske utøvere.

Han var oppvokst på Grünerløkka og spilte fløyte i skolekorpset samtidig som han gikk i lære hos fiolinist Ingvald Cranner.

Etter studier ved Musikkonservatoriet i Oslo, blant annet  direksjon med Øivin Fjeldstad, og debut som fiolinist (1935), fortsatte han med studier under Gustav Havemann og Hans Mahlke ved Universität der Künste Berlin, videre til Juilliard i New York City hvor han fortsatte fordypningen i dirigeringen under verdenskjente Sergej Koussevitzky i Boston og Leonard Bernstein.

Sjøen ble tilsatt som  lærer ved Musikkonservatoriet i Oslo (1939).

Han var primarius i Den Norske Strykekvartett under den andre verdenskrig, i en tid han også ga huskonserter i omfang.  Han ga også ut en del plater, blant annet Grieg-sonater med pianisten Hans Solum.  Barndomsvennen Kåre Siem var en annen samspillpartner som han spilte med på MY «Stella Polaris» og turnerte med i Brasil i (1946).  Sjøen var på turné i USA (1949).

På 50-tallet dirigerte han NRKs ungdomsorkester (1951), hadde oppdrag som kapellmester ved operetter på Det Norske Teatret. Etter prøvespill ble han 1. fiolinist i Oslo Filharmoniske Orkester i 1953 og var i en kort periode 
1. konsertmester i Den Norske Operas nystartede orkester (1958–59).

Deretter  flyttet han til Aalborg for å tiltre stillingen som 2. kapellmester i  *Aalborg By-Orkester*(1959).

Utover 70-tallet reiste han for Rikskonsertene og hadde gjesteoppdrag som dirigent ved flere nordiske orkestre.  En blodpropp satte en stopper for hans dirigentgjerning (1992).

## Referanser


## Eksterne lenker
*
Liste over sveitsiske mestere i alpin kombinasjon

Denne listen inneholder en oversikt over alle **sveitsiske mestere i [[alpin kombinasjon]]** siden 1946:
Terje Joelsen

**Terje Joelsen** (født 3. juni 1968) er en norsk tidligere fotballspiller. Joelsen spilte angrep, og huskes best for sin tid i Vålerenga der han fikk kallenavnet «Pitbull-Terje».

Joelsen gikk til Vålerenga fra Ullensaker/Kisa før 1990-sesongen. Etter seks sesonger i VIF-drakta gikk Joelsen til Holter. Joelsen ble Vålerengas toppscorer i 1992 med åtte seriemål.

## Karriereoversikt

## Referanser


## Eksterne lenker
* 
* Profil hos Norges Fotballforbund
EM i friidrett 1958 – Spydkast menn

Øvelsen **spydkast menn** i EM i friidrett 1958 ble avholdt i Stockholm, Sverige.

Egil Danielsen og Willy Rasmussen representerte Norge. Egil Danielsen fikk sølvmedaljen, mens Willy Rasmussen kom på 12. plass. 
__TOC__
## Rekorder

## Kvalifisering
23. august

## Finale

## Deltakernasjoner
Det deltok 19 utøvere fra 11 nasjoner under mesterskapet.

* (1)
* (2)
* (2)
* (1)
* (2)
* (2)
* (2)
* (2)
* (2)
* (1)
* (2)

## Referanser


## Eksterne lenker
* Resultater1
* Resultater2
* Resultater3
* Norske EM-deltakere
Actium

**Actium** (moderne navn: **Preveza**) er det antikke navn for et forberg i det nordlige Etolia-Akarnania, på den greske vestkyst. Actium tilhørte opprinnelig de korintiske nybyggere fra Anactorium, som formentlig ble grunnlagt for tilbedelsen av Apollo Actius og de aktiske leker. I det 3. århundre f.Kr. falt stedet til det akarnaniske folk, som siden holdt deres synoder her. Den aktiske æra var en periode etter sjøslaget ved Actium. Det var også en liten by, eller landsby på forberget kalt Actium.

## Peloponneserkrigen
Actium var åsted for et sjøslag mellom Kerkyra og Korinth under innledningen til Peloponneserkrigen i 433 f.Kr. Kerkyreerne vant dette slaget og senket femten korinthiske skip.

## Augustus' seier over Marcus Antonius
Actium er hovedsakelig berømt for Octavius' avgjørende seier over sin rival Marcus Antonius den 2. september 31 f.Kr. Til minne om denne seier lot Octavius bygge det berømte Apollotempel til ære for Apollo Actius, og som også til minne om kampen opprettet eller fornyet de leker som ble holdt hvert femte år, og ble kalt de aktiske leker.

## Referanser


## Kilder
* 
* 

## Eksterne lenker
*
Magenta (band)

**Magenta** er et norsk industrial rock-band.

## Biografi
Bandet ble opprettet av Anders Odden sommeren 1995. Vilde Lockert ble med som vokalist på høsten samme år. I 1997 kom den første EP-en; *Magenta*. Musikkalbumet *Periode* ble utgitt i mars 1998, og bandet turnerte Norge og Tyskland. Magenta ble signert i april 2001 med det tyske indie-selskapet *Re:pop Music*. Sommeren samme år spilte de inn albumet *Little Girl Lost*. Det ble sluppet i Tyskland 24. juni 2002. Albumet nådde fjerdeplass på den tyske alternativ-album listen. Bandet hadde mange konserter i 2002/2003, men tok seg fri etter Arvika Festivalen i Sverige i 2003. I 2006 ble bassist Daniel Hill med i bandet. Nytt album med navn *Art And Accidents* ble utgitt 9. februar 2009 gjennom Indie Distribution. Magenta utvidet bandet med trommeslager Erik Engebretsen og dro på Europaturne sammen med Gothminister og Trail of Tears høsten 2009. Anders Odden fikk 20 desember 2009 en åpenbaring som ledet til Magentas neste prosjekt, Magenta Aus Norwegen. Han sto på scenen som livebassist i Satyricon og så 1000 engelskmenn synge med på «Den Siste» og tenkte «Magenta må lage musikk på norsk». Som sagt så gjort. "Magenta Aus Norwegen 1" ble sluppet digitalt i mars 2012.

## Medlemmer
* Vilde Lockert – vokal
* Anders Odden – gitar, bassgitar, programmering, vokal
* Daniel Hill – bassgitar
* Erik Engebretsen – slagverk

## Diskografi
### Album
* *[[Periode (Magenta-album)|Periode]]* (1998) Tatra
* *[[Little Girl Lost]]* (2003) Re:pop
* *[[Art and Accidents]]* (2009) AT&MT
* *[[Magenta Aus Norwegen]]* (2012) AT&MT
* *[[Songs For the Dead]]* (2015)

### Singler
* *Magenta (EP)* (6 spor, egenutgitt, 1997)
* *One Mind* SGL (1998) Tatra
* *All Over* SGL (2002) Re:pop
* *Shine On* (2006) Gun Records*
* *Darkest Dream* (2008) AT&MT
Magenta har B-siden på Apoptygma Berzerk singlen med navn *Friendly Fire*.

## Eksterne lenker
* 
*  Magenta hos MySpace
Heracleum

**Heracleum** kan sikte til:

* Bjørnekjeksslekta, en planteslekt
* Heraklion, hovedstaden og største byen på den greske øya Kreta
* Den nå nedsunkete delen av den antikke byen Alexandria i Egypt
Stanisław Brzozowski

**Stanisław Brzozowski** (født 28. juni 1878 i Maziarnia ved Chełm, død 30. april 1911 i Firenze) var en polsk filosof og forfatter.

Brzozowskis filosofi var i stor grad påvirket av Immanuel Kant og Johann Gottlieb Fichte, senere også av Karl Marx og Friedrich Nietzsche. Hans argumenter mot den historisk materialismen gjorde senere at han kom nærere Georges Sorel og Antonio Labriola. Et hovedfokus i Brzozowskis filosofi var Marx' begrep om arbeid.

Brzozowski døde av tuberkulose etter at han ble arrestert under et opphold i Italia. 

Blant Brzozowskis viktigste arbeider er *Legenden om Det unge Polen* (1909), *Flammer* (1907) og *Alene blant mennesker* (1911). Brzozowskis arbeid har hatt stor innflytelse på senere polske intellektuelle, som Andrzej Trzebiński, Czeslaw Milosz og Stanislaw Ignacy Witkiewicz.

## Referanser
Algol (andre betydninger)

**Algol** kan vise til:

* ALGOL (programmeringsspråk) – familie av programmeringsspråk som ble utviklet fra midten av 1950-årene
* Algol (stjerne) – dobbeltstjerne i stjernebildet Persevs
Osteogenesis imperfecta

**Osteogenesis imperfecta** (**OI**), noen ganger omtalt som medfødt beinskjørhet, er en genetisk bindevevsykdom. Personer med OI kjennetegnes som gruppe ved benskjørhet, overbevegelige ledd, blå bindehinner (sene-hinner) i øynene, tannbensavvik, hørseltap og redusert høydevekst. Symptomene forekommer i forskjellige kombinasjoner og i varierende grad. De fleste typene OI er dominant arvelige, men det finnes også typer som er recessivt arvelige. 

Årsaken til sykdommen er hos de fleste en feil i kollagen type I, det vil si en defekt i bindevevet. Dette gir seg hovedsakelig utslag i svake knokler, men kan også påvirke muskler, sener o.l. Sykdommen skyldes ikke kalkmangel, og må ikke forveksles med ervervet benskjørhet (Osteoporose). Medfødt benskjørhet kan ikke helbredes, men mange vil kunne hjelpes en del med ortopedisk, kirurgisk eller medisinsk behandling. Fysioterapi og fysisk aktivitet er også av stor betydning for å styrke muskulaturen og knoklene. 

## Se også
*Sjeldne tilstander

## Eksterne lenker
* Norsk Forening for Osteogenesis Imperfecta
* TRS senteret ved Sunnaas Sykehus (Nasjonalt spesialkompetansesenter)
Alginsyre

**Algininsyre**,  **alginat**, er en organisk kjemisk forbindelse, som finnes i brune alger. Alginat danner høyviskøse oppløsninger i vann. Et alginatmolekyl er en kopolymer som er oppbygget av de to sukkerenheter guluronsyre og mannuronsyre. Forholdet mellom de to sukkerarter og lengden av molekylet varierer.
Ved tilstedeværelse av kalsiumioner i en oppløsning foregår en gelering, hvorved de negativt ladede guluronsyreenheter blir kryssbundet av de positivt ladede kalsiumioner. En tilsvarende kryssbinding kan oppnås med andre kjemikalier, f.eks. glutaraldehyd.

Alginat benyttes i matvareindustrien som størkningsmiddel, og kan i mange tilfelle erstatte gelatin. Da det er et planteprodukt, brukes det derfor i vegatarisk kost.

Alginat fremstilles ved utvinning fra alger.
Havfruene i Drøbak

**Havfruene i Drøbak** er tre skulpturer utført av Reidar Finsrud, som er støpt i bronse. Havfruene ble avduket i Drøbak båthavn 10. april 1999. Ingeborg Lane har donert pengebeløpet som finansierte havfruene i Drøbak.

## Eksterne lenker
* Badebyen.no – Ingeborg Lane
* Badebyen.no – Populære havfruer
Skjennungsåsen

**Skjennungsåsen** er en ås vest for Ullevålseter i Nordmarka i Oslo kommune. Den har en høyde på 495 meter over havet og er det 18. høyeste fjellet i Oslo av fjellene med primærfaktor på minst 50 meter.

Åsen er sammen med Frønsvollsåsen og Frønsvollsmyrene vernet som friluftslivsområde med hjemmel i Markalovens § 11.

På toppen sto det tidligere et brannvakttårn, bygd i 1932.

200 meter sør-sørøst for toppen er en mindre kolle hvor utsikten er best. Stedet heter da også *Utsikten*.

Nedenfor toppen på vestsiden ligger Skjennungstua. Dette var Skiforeningens første skistue da den ble satt opp i 1910. Stua ble drevet av Skiforeningen fram til 1952, da den ble overtatt av Gudbrandsdalslaget. Sener er hytta solgt til private, med klausulert plikt til å holde åpent for alminnelig servering.

## Se også
* Fjell i Oslo

## Referanser
Gørjehøgda

**Gørjehøgda** er en ås sørøst for innsjøen Helgeren i Nordmarka i Oslo kommune. Den har en høyde på 490 meter over havet og er det 19. høyeste fjellet i Oslo av fjellene med primærfaktor på minst 50 meter. Det går sti over toppen fra Liggeren i sør.

Gørjehøgda er voksested for den rødlistede *[[jonsokkollslekta|krypjonsokkoll]]*. De eneste steder den er funnet, er tre steder i Nordmarka.

## Se også
* Fjell i Oslo

## Referanser
Kat DeLuna

**Kathleen Emperatriz «Kat» DeLuna** (født 26. november 1987 i The Bronx, New York) er en amerikansk sanger av dominikansk bakgrunn, oppvokst i deler av Newark, New Jersey. 

Hennes foreldre er begge dominikanske, og hennes mor eier et bakeri i Newark sentrum. Kat DeLuna er for tiden signert til plateselskapet Epic Records/GMB og Akons selskap Konvict Muzik. Sistnevnte selskap annonserte opprinnelig dets hensikt å utgi hennes debutalbum *9 Lives* på nytt, men hennes seneste meldinger på *Myspace* om at hun er i studio og arbeider med nytt album tyder på at *9 Lives* ikke vil bli utgitt med det første.

Som barn flyttet Kat DeLuna til Den dominikanske republikk hvor hun tilbrakte tiden med å høre på musikk og bestemte seg for selv å bli sanger. Da hun var tolv år ble hun invitert av Milly Quezada til å synge på scenen. Mens hun gikk på skolen svarte hun på en opptaksprøve som var annonsert i Village Voice og ble akseptert i et latinsk band for hiphop og R&B kalt Swallower. I april 2005 åpnet hun for musikeren Cassidy som en del av Swallower. Hun fortsatte å forfølge tanken om å bli solomusiker og da hun var 15 år ble hun med i en musikkonkurranse sponset av et brusmerke. Hennes versjon av «I Will Always Love You» ble vinneren av konkurransen. Hun signerte deretter kontrakt med musikkselskapet Global Music Brand (GMB) og ble deretter plukket opp av Epic Records, og er fortsatt under kontrakt med begge selskap. Hennes debutplate, *9 Lives*, ble produsert av RedOne og utgitt den 7. august 2007. Den nådde plass 58 på Billboard Top 200 den 25. august 2007.

## Referanser


## Eksterne lenker
* 
* 
* 
*
Agip

**Agip** (Azienda Generale Italiana Petroli) er et datterselskap til den italienske oljeprodusenten Eni. Rundt om i Europa finnes bensinstasjoner med navnet Agip. Selskapet har virksomheter i 70 selskaper med tilsammen 71 500 ansatte. 

2006 inngikk Eni og mopedprodusenten Piaggio et fireårig samarbeid. Aprilia, Guzzi, Piaggio og Derbi vil som del av dette samarbiedet anbefale (og selge) Agips olje. Visse Derbi GP1 50 Racing-scootre har også Agips logo på karosseriet.

## Kilder
* https://web.archive.org/web/20060806035706/http://195.224.59.217/news/archives_2000/news_details.asp?id=4466

## Eksterne lenker
*
Aesop Rock

**Ian Matthias Bavitz** (født 11. mai 1976), bedre kjent som **Aesop Rock**, er en amerikansk underground rapper.

## Album
* 1998:* Music for Earthworms*
* 2000: *Float*
* 2001: *Labor Days*
* 2002: *Bazooka Tooth*
* 2007: *None Shall Pass*
* 2012: *Skelethon*
* 2016: *The Impossible Kid*
* 2017: *Bushwick (Original Motion Picture Soundtrack)*
* 2019: *Malibu Ken*
* 2020: *Freedom Finger (Music from the Game)*
* 2020: *Spirit World Field Guide*
* 2021: *Garbology*
* 2023: *Integrated Tech Solutions*

## Eksterne lenker
* 
* 
* 
*
Dysnomia (måne)

**Dysnomia** (tidligere kalt *Gabrielle*) er månen til dvergplaneten Eris. Den har en diameter på cirka 150 km.

## Navn
Dysnomia ble tidligere kalt «Gabrielle», etter medhjelperen til den titulære heltinnen i TV-serien , da dvergplaneten Eris ble kalt «Xena». Det nyere navnet refererer til datteren til Eris fra gresk mytologi.

## Referanser


## Eksterne lenker
*
Afrika Bambaataa

**Afrika Bambaataa** (født **Kevin Donovan**; 17. april 1957) er en amerikansk DJ. Han er mest kjent som en av de første aktørene i sjangeren hiphop.

Han var grunnlegger for starten av BreakDace, eller B-Boy, som det er også blir kalt.

Afrika Bambaataa hadde før han grunnla Zulu Nation vært gjengleder for gategjengen Black Spades. Zulu Nation blir ansett for å være en gategjeng av myndighetene i New York i dag.

Zulu Nation har, sammen med diverse massemedia, vært sentrale i spredningen av myten om hiphop som en kultur med «fire elementer». Andre hiphop-pionerer som f. eks. Grandmaster Flash mener at hiphop kun er musikk og dansing.

## Referanser


## Eksterne lenker
* 
* 
*
Afrika Islam

**Afrika Islam**, født **Charles Glenn**, også kjent som **Son of Bambaataa**, er en amerikansk hiphop-produsent. Han er kjent for å ha produsert for rapperen Ice T.
Granberget (Oslo)

**Granberget** er en ås i Lillomarka i Oslo kommune, nær grensa til Nittedal kommune. Den har en høyde på 442 meter over havet og er det 24. høyeste fjellet i Oslo av fjellene med primærfaktor på minst 50 meter.

## Se også
* Fjell i Oslo

## Referanser
Beanie Sigel

**Dwight Grant**, også kjent som **Beanie Seagal** (født 6. mars 1974), er en amerikansk rapper fra Philadelphia, Pennsylvania.

## Referanser


## Eksterne lenker
* 
* 
* 
*
André 3000

**André Lauren Benjamin** (født 27. mai 1975), bedre kjent som «Andre 3000», er en amerikansk rapper og skuespiller. Han er også, sammen med Big Boi, den ene halvparten av hip hop-duoen OutKast.

## Filmografi
* 2005 – Be Cool
* 2005 – Revolver
* 2005 – Four Brothers 
* 2006 – Scary Movie 4
* 2006 – Charlottes tryllevev

## Referanser


## Eksterne lenker
* 
* 
*
Gayle Friesen

**Gayle Friesen** (født 1960) er en canadisk forfatter, oppvikst i Chilliwack i British Columbia. Hun har skrevet bøkene *Sommeren med Isabel* og *Farvel til fortiden*.

## Biografi
* 1998 *Janey's Girl* 
* 2000 *Men of Stone*
* 2002 *Losing Forever*, *Farvel til fortiden* (2004)
* 2005 *The Isabel Factor*, *Sommeren med Isabel* Oversatt til norsk av Torill Eide (2007)
* 2007 ''For Now'

## Referanser
Båhushøgda

**Båhushøgda** er et fjell i Oslo kommune. Det har en høyde på 451 meter over havet og ligger sør for Fagervann og vest for Båhusmyr. På kart forveksles det ofte med *Lyberga* (463 moh), som er lenger øst på samme åsrygg.

## Referanser




## Se også
* Fjell i Oslo

## Eksterne lenker
* Markadatabasen om Båhushøgda
Big Daddy Kane

**Antonio Hardy** (født 10. september 1968 i Brooklyn, New York), kjent under artistnavnet **Big Daddy Kane**, er en amerikansk rapper som startet karrieren sin i hiphop-gruppen Juice Crew i 1986.

Som skuespiller debuterte han i westernfilmen *[[Posse]]* av Mario Van Peebles i 1993.

## Diskografi
### Album
* 1988: *Long Live The Kane*
* 1989: *It’s A Big Daddy Thing*
* 1990: *Taste Of Chocolate*
* 1991: *Prince Of Darkness*
* 1993: *Looks Like A Job For...*
* 1994: *Daddy's Home*
* 1998: *Veteranz Day*
* 2001: *The Very Best Of Big Daddy Kane*

### Gjesteopptredener
* 2007: *Next Up* på *[[Underground Kingz]]* fra UGK

## Referanser


## Eksterne lenker
* 
* 
* 
* 
* Intervju med Big Daddy Kane
* Big Daddy Kane i All Music Guide
Ammonium

**Ammonium-ionet** (NH4+) er et fleratomig kation, som har molekylvekten 18,04 g/mol. Ionet dannes når ammoniakk reagerer med en syre, for eksempel ved reaksjon med vann (som her fungerer som en svak syre) under dannelse av ammoniakkvann (salmiakk).

Som den kanskje viktigste fleratomige, positivt ladde ion (kation) opptrer ammonium i salter på en tilsvarende måte som positive metallioner (for eksempel Na+).

Ammonium er et viktig trinn i nitrogenkretsløpet. Ammonium i jordmonnet dannes av bakterier og sopp som bryter ned organisk materiale og av bakterier som fikserer nitrogen i lufta. Andre bakterier omdanner så ammonium til nitritt (NO2-), som deretter blir omdannet til nitrat (NO3-) som plantene kan ta opp i rotsystemet.

## Ammoniumforbindelser
*Ammoniumklorid
*Ammoniumnitrat

## Litteratur

* 
* 
* 
* 
* 
* 
*
Stein Spjelkavik

**Stein Spjelkavik** (født 1977) er norsk musiker (gitar) og låtskriver. Hans faste band er Bigton Gulch Town Orchestra med Eskil Laksfors trommer, Erlend Smalås bass, Bård Lorentzen tangenter, Thomas Ingdal gitar, Atle Fredagsvik vokal, og The South med Alexander Pettersen vokal og gitar, Terje Uv gitar og lap-steel, Sander Olsen tangenter, Pål Brekkås bass og Stian Lundberg trommer. I tillegg er han freelancer i en rekke andre prosjekter.

Per 2020 var Spjelkavik lærer på Strinda videregående skole. 

## Diskografi
* 2004: *Regret Every Kiss* – Bigton Gulch Town Orchestra
* 2005: *The Longest Night* – Bigton Gulch Town Orchestra
* 2007: *Strømpæng Som Vart Te Overs: En Svartlamonsamler* – Div. artister
* 2009: *A Place To Start* – The South
* 2010: *Listen* – Dina Misund
* 2012: *The South* – The South
* 2013: *The Further Inside You Go* – The South
* 2014: *..The Further Out You Get* – The South
* 2014: *Nice Distractions* – Dina Misund

## Referanser
Anløpning

**Anløpning** kan vise til:

*Anløping, en prosess for varmebehandling av stål
*Irr, kobberforbindelser som oppstår når kobber korroderer
*Rust, fellesbetegnelse for kjemiske forbindelser av jern (Fe) og oksygen (O)
Thomas Bürgler

**Thomas Bürgler** (født 3. mars 1960 i Rickenbach) er en tidligere sveitsisk alpinist, i likhet med sin eldre bror Toni Bürgler.

I Bürglers beste periode i begynnelsen av 1985 vant han storslalåmrennene i Schladming og Kranjska Gora. I mellomtiden tok han bronse i kombinasjonen under VM 1985 i Bormio. Han tok ellers pallplasser i samtlige disipliner fra slutten av 1993 til begynnelsen av 1996, bortsett fra utfor, som han ikke deltok i.

Han ble sveitsisk mester sju ganger (to ganger i storslalåm, en gang i slalåm og fire ganger i kombinasjonsøvelsen).

## Pallplasseringer i verdenscupen

## Referanser


## Eksterne lenker
*
Antiklinal

**Antiklinal** er et geologisk uttrykk for en oppbøyd del av en foldet berggrunn. De oppbøyde delene er de eldste lagene innerst. Uttrykket må ikke forveksles med *antiform*, som betegner alle oppbøyde folder. Om alderen på lagene i folden ikke er kjent (om det ytterste eller innerste laget er eldst), skal begrepet antiform benyttes.

Når en del av jordskorpa presses sammen i forbindelse med at to tektoniske plater beveger seg mot hverandre, kan berggrunnen krølles sammen, altså foldes. Folden som dannes går opp og ned i en bue. De folder som er opprettede kalles antiklinaler. De nedrettede delene kalles synklinaler.

På geologiske kart kan man ofte se antiklinaler som rekker av berglag som blir gradvis eldre mot midten av folden ettersom toppen av kjernen i folden fortrinnsvis har erodert til et dypere berglag i forhold til de lavereliggende sidene av folden. Laget heller bort fra senteret, eller «bølgetoppen» av folden.

Om en antiklinal stuper (skråner i forhold til jordoverflaten) vil overflatelaget danna V-er som peker i retningen av hellingen. På hver side av en antiklinal finner man ofte synklinaler, men foldingen kan stundom være slik at de kan være vanskelig å skille fra hverandre. Folder oppstår som regel under formendring av jordskorpa på grunn av kompresjon i forbindelse med fjelldanning.

## Litteratur
* Bates, Robert L.; Jackson, Julia A., red. (1984): *Dictionary of Geological Terms*. 3. utg., Garden City, New York: Anchor Press/Doubleday. ISBN 978-0-385-18101-3.
* Davis, George H.; Reynolds, Stephen J. (1996): *Structural Geology of Rocks and Regions*. 2. utg., New York: John Wiley & Sons. ISBN 978-0-471-52621-6.
* Monroe, James S.; Wicander., Reed (2005): *The Changing Earth: Exploring Geology and Evolution*, 4. utg., Brooks Cole. ISBN 978-0-495-01020-3.

## Se også
* Strukturgeologi
* Makhtesh
* Monoklinal
* Synklinal

## Eksterne lenker
*
Antal Bolvári

**Antal Bolvári** (1932–2019) var en ungarsk vannpolospiller som deltok i de olympiske leker i 1952 i Helsingfors og 1956 i Melbourne.
  
Bolvári ble olympisk mester i vannpolo under OL i 1952 i Helsingfors. Han var med på det ungarske laget som vant vannpoloturneringen. Ungarns resultat i finalerunden: 2–2 mot Jugoslavia, 7–2 over Italia og 4–0 over USA. Ungarn og Jugoslavia fikk begge 5 poeng, men Ungarn vant på bedre målforskjell, 13–4 mot Jugoslavias 9–5. Det var 21 lag som deltok i vannpoloturneringen, som ble avviklet 25. juli til 2. august 1952. Bolvári spilte seks kamper og scoret ett mål.

Fire år senere, under OL i 1956 i Melbourne, vant han sin andre olympiske gullmedalje i vannpolo. Det ungarske laget vant alle fem kampene i finalerunden, som besto av seks lag. Ungarn fikk ti poeng og sølvvinnerne Jugoslavia sju. Bolvári spilte fire kamper i OL-turneringen og scoret to mål.

## OL-medaljer
* 1952  Helsingfors –  **Gull**  i vannpolo,  Ungarn
* 1956  Melbourne –  **Gull**  i vannpolo,  Ungarn

## Referanser


## Eksterne lenker
*
Ammonitter

:*For folkeslaget, se [[Ammon]].*

* Goniatida
* Ceratida
* Ammonitida

**Ammonitter** er en utdødd underklasse av blekkspruter. De hadde utvendig skall, noe som minner om de nålevende perlebåtene, men de er nærmere i slekt med de nålevende nakne blekksprutene i underklassen Coleoidea. Skallene er gode ledefossiler. Gruppen oppsto i devon og hadde sin storhetstid i mesozoikum. De var en av de mange gruppene som ble utryddet i kjølvannet av meteorittnedslaget som forårsaket dinosaur-utryddelsen for 65 millioner år siden.

Gruppen besto av 30 000 til 40 000 arter.

## Referanser


## Eksterne lenker
*
Amersham

**Amersham** er en markedsby og et verdslig sogn i Chiltern distrikt i Buckinghamshire, England, 43&nbsp;km nordvest for London, i Chiltern Hills. Amersham tilhører Londons pendlerområde. Amersham er også lokalisert 24&nbsp;km fra Aylesbury og 21&nbsp;km fra High Wycombe.

Amersham er delt i to adskilte områder: Amersham on the Hill (Top Amersham) som ligger ved Amersham stasjon, og Old Amersham som inneholder sognekirken St. Mary fra 1200-tallet og flere gamle puber og overnattingssteder. Området Amersham-on-the-Hill vokste raskt rundt jernbanestasjonen den første halvdelen av 1900-tallet.

Nedtegnelser går tilbake til angelsaksisk tid da den var kjent Egmondesham og da *[[Domesday Book]]* ble skrevet rundt 1086 hadde den blitt kjent som Elmodesham.

I 1200 fikk Geoffrey, jarl av Essex, charter for Amersham som tillot ham å holde marked i byen hver fredag, og stormarked (*fair*) den 7. og 8. september. I 1613 ble et nytt charter gitt til Edward, jarl av Bedford, som endret markedsdagen til torsdag og etablerte ved vedtekt stormarked den 19. september.

## Referanser


## Eksterne lenker
* 
* Amershams historie 
* Amersham, nyheter og informasjon 
* Amersham Town Council 
* Fotografier av Amersham og omgivelsene
Antrasitt

**Antrasitt** (gresk: *antrakitis* «kull-lignende», fra *anthrax* «kull»), også kalt for **hardt kull**, **svartkull** eller **steinkull**, er en hard, kompakt variant av mineralet kull som har høy glans. 

Antrasitt er den reneste typen kull, og har et karboninnhold på 92–98 %. Antrasitt har høy varmeverdi, mellom 8000 og 9000 kcal/kg, og er ved forbrenning mindre miljøbelastende enn mindre rene kulltyper. Antrasitt ble utvunnet på blant annet Svalbard i de russiske gruvene i Pyramiden.

## Se også
*Liste over bergarter

## Referanser


## Kilder
*Teknisk Ukeblad: Energilink - Antrasitt Besøkt 4. januar 2016
*Universitetet i Oslo: Naturhistorisk musem - Bergarter (publisert 18. mai 2011) Besøkt 4. januar 2016
Air Ontario Flight 1363

**Air Ontario Flight 1363** var en flygning der et fly av typen Fokker F28 styrtet den 10. mars 1989 rett etter avgang fra Dryden i Ontario, Canada på vei fra Thunder Bay til Winnipeg via Dryden.

Flyet styrtet etter bare 15 sekunder fordi det ikke oppnådde tilstrekkelig høyde over trærne ved enden av rullebanen på grunn av is og snø på vingene.

21 av de 65 passasjerene, og tre av de fire besetningsmedlemmene omkom i ulykken. Noen av de overlevende klarte å evakuere flyet på egen hånd, og de som ikke klarte ble reddet av andre og fraktet i sikkerhet.

## Litteratur
* 
* 

## Eksterne lenker
* Ulykkesbeskrivelse – Aviation Safety Network
Arrhenius

::**Arrhenius** er et etternamn til blant andre

* Birgit Arrhenius, arkeolog
* Carl Axel Arrhenius, kjemiker
* Claudius Arrhenius-Örnhiälm, se kirkohistorikere, se Klas Örnhiälm
* Jakob Arrhenius, historiker og salmedikter
* Johan Arrhenius, botaniker og riksdagspolitiker
* Lars Arrhenius, kunstner
* Niklas Arrhenius, svensk-amerikansk diskoskaster
* Olof Arrhenius, botaniker og landbrukskjemiker
* Robert Arrhenius, handballsspiller
* Sara Arrhenius, skribent og kunsthallsjef
* Svante Arrhenius, fysiker og kjemiker

**Se også:**
* Arrhenius' ligning
The Origins of Ruin

***The Origins of Ruin*** er det amerikanske progressiv metal-bandet Redemption sitt tredje studioalbum

Albumet ble utgitt 3. april 2007 og er bandets første på plateselskapet InsideOut Music.

## Sporliste
#«The Suffocating Silence» – 6:37
#«Bleed Me Dry» – 6:55
#«The Death of Faith and Reason» – 4:51
#«Memory» – 9:30
#«The Origins of Ruin» – 2:47
#«Man of Glass» – 5:05
#«Blind My Eyes» – 5:55
#«Used To Be» – 6:08
#«Fall on You» – 9:24

## Eksterne lenker
* The Origins of Ruin hos Allmusic
Hanna Kanutta Helstad

**Hanna Kanutta Helstad** (født 18. april 1991) er en norsk stemmeskuespiller som blant annet dubber for Disney Channel. 

## Roller

* *[[Hannah Montana|Hanna Montana]]* (TV-serie - Disney Channel) – Hannah Montana/Miley Stewart
* *[[Brandy og Herr Visvas]]*

* *[[Georg, jungelens konge (TV-serie, 2007)|Georg, jungelens konge]]* (TV-serie)
* Carmen Cortez i *[[Småspioner]]*
* *[[Et kongerike for en lama]]*
* Cindy Lou Hvem i *[[Grinchen – Julen er stjålet]]*

## Referanser
Nils Christian Irgens

**Nils Christian Irgens** (1811–1878) var en norsk offiser og politiker.

Han var sønn av Lars Johannes Irgens, en av Eidsvollsmennene. Nils Christian Irgens ble offiser i 1830, steg i gradene, og ble oberst i 1861. I 1863 ble han generalmajor og sjef for ingeniørbrigaden, en post han holdt til 1868. Han var Centralforeningens (Norges første nasjonale idrettsorganisasjon og forløperen til Norges Idrettsforbund) andre formann, fra 1864 til 1867.

3. april 1868 ble Irgens utnevnt som sjef for Marinedepartementet, en stilling han beholdt til 1. februar 1872, da han ble utnevnt som medlem av statsrådsavdelingen i Stockholm. 27. mai 1872 måtte han tre av på grunn av *[[statsrådssaken]]*.

Irgens var medlem av det Svenska Akademien fra 1865, og satt i styret for Militærhøyskolen og Hovedbanen.

## Referanser


## Eksterne lenker
*
László Jeney

**László Jeney** (født 30. mai 1923 i Cluj-Napoca, død 24. april 2006 i Budapest) var en ungarsk vannpolospiller som deltok i flere  olympiske leker; 1948 i London, 1952 i Helsingfors, 1956 i Melbourne og 1960 i Roma. 
  
Jeney ble olympisk mester i vannpolo under OL 1952 i Helsingfors. Han var målvakt på det ungarske laget som vant vannpoloturneringen. Ungarns resultat i finalerunden: 2-2 mot Jugoslavia, 7-2 over Italia og 4-0 over USA. Ungarn og Jugoslavia fikk begge 5 poeng men Ungarn vant på bedre målforskjell, 13-4 mot Jugoslavias 9-5. Det var 21 lag som deltok i vannpoloturneringen som ble avviklet 25. juli til 2. august 1952. Jeney spilte seks kamper som målvakt.

Fire år senere, under OL 1956 i Melbourne, vant han sin andre olympiske gullmedalje i vannpolo. Det ungarske laget vant alle fem kampene i finalerunden som besto av seks lag. Ungarn fikk ti poeng og sølvvinnerne Jugoslavia sju. Jeney spilte to kamper i OL-turneringen som målvakt.

Jeney var også med under sommer-OL 1948 i London og under sommer-OL 1960 i Roma. I London vant han en sølvmedaje og i Roma en bronsemedalje med det ungarske vannpololaget. Han spilte to kamper som målvakt både i sitt første og siste OL.
 
## OL-medaljer
* 1952  Helsingfors -  **Gull**  i vannpolo,  Ungarn
* 1956  Melbourne -  **Gull**  i vannpolo,  Ungarn
* 1948  London -  Sølv i vannpolo,  Ungarn
* 1960  Roma -  Bronse i vannpolo,  Ungarn

## Referanser


## Eksterne lenker
*
Håndball-EM 2008 for kvinner

**Håndball-EM 2008 for kvinner** ble arrangert mellom 2. desember og 14. desember 2008 i Nord-Makedonia. Kampene ble spilt i Ohrid og Skopje. Norge vant 34-21 over Spania i finalen, mens Russland vant bronsefinalen over Tyskland med 24-21.

## Kvalifisering
Totalt 16 nasjoner deltok i turneringen. 

**Vertsnasjon:**
* 

**Kvalifisert fra [[Håndball-EM 2008 for kvinner|EM 2006]] (1.- – 5.-plass):**
*  (Regjerende europamestere)
* 
* 
* 
* 

**Kvalifisert fra kvalifiseringsturnering**
(arrangert 31. mai/1. juni og 7./8. juni):
* 
* 
* 
* 
* 
* 
* 
* 
* 
* 


## Innledende runde
### Seeding
Trekningen av gruppene for de innledende rundene ble gjort 20. juli 2008, i Ohrid

### Gruppe A ([[Skopje]])

----

----

----

### Gruppe B ([[Ohrid]])

----

----

----

### Gruppe C ([[Ohrid]])

----

----

----

### Gruppe D ([[Skopje]])

----

----

----

## Hovedrunde
De tre beste lagene fra hver innledende gruppe gikk videre til hovedrunden, der lagene fra gruppe A og B ble samlet i gruppe I, mens lagene fra gruppe C og D ble samlet i gruppe II. Resultatene fra innbyrdes kamper mellom lag fra samme innledende gruppe ble tatt med over til hovedrunden. De to beste lagene i hver gruppe gikk videre til semifinalene, mens treerne gikk videre til kampen om 5.-plassen.

### Gruppe I ([[Ohrid]])

----

----

----

### Gruppe II ([[Skopje]])

----

----

----

## Sluttspill
### Utslagstablå

### Semifinaler

### Kamp om 5.-plass

### Bronsefinale

### Finale

## Medaljevinnere

## Samlet rangering

## Norges tropp

## Se også
* Håndball-EM 2008 for menn
## Eksterne lenker
*
The Fullness of Time

***The Fullness of Time*** er det amerikanske progressiv metal bandet Redemption sitt andre studioalbum.

Dette er det første musikkalbumet til Redemption hvor Fates Warning vokalist Ray Alder er vokalist på hele albumet, i motsetning til det første albumet hvor han var produsent og kun hadde vokal på ett spor. Albumet ble utgitt 21. juni 2005.

## Sporliste
# «Threads» – 5:43
# «Parker's Eyes» – 6:15
# «Scarred» – 7:56
# «Sapphire» – 15:55
# «The Fullness of Time I: Rage» – 5:01
# «The Fullness of Time II: Despair» – 3:20
# «The Fullness of Time III: Release» – 5:16
# «The Fullness of Time IV: Transcendence» – 7:59

## Eksterne lenker
* The Fullness of Time hos Allmusic
* Progarchives -  The Fullness of Time
Lars Johannes Irgens

**Lars Johannes Irgens** (1775–1830) var en norsk jurist og politiker.

Irgens tok sin cand.jur.-eksamen i 1802, og ble utnevnt som sorenskriver i Sogn samme år. 

Irgens ble valgt som medlem av Den Grunnlovgivende Forsamling i 1814.Han stemte med selvstendighetspartiet. 

Han er far til senere minister Nils Christian Irgens.

## Referanser


## Litteratur
* Anders Bjønnes m.fl. (redaktører): *Eidsvollsmennene – Hvem var de?*, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814
* Hans Cappelen: «Hva seglene på Grunnloven av 17. mai 1814 kan vise oss», *Heraldisk Tidsskrift*, bind 11, nr. 110, København oktober 2014, side 452-467, med fotografi og omtale av hans segl med slektsvåpen på side 461
* Jørn Holme (red.): *De kom fra alle kanter - Eidsvollsmennene og deres hus*, Cappelen Damm 2014

## Eksterne lenker
* 
*
Svein Tore Marthinsen

**Svein Tore Marthinsen** (født 1974) er en norsk statsviter som analyserer norske valg, velgere og opinionsbevegelser. Han produserer valganalyser og kommentarer om norsk politikk og drifter nettstedet *Politisk analyse* og er spaltist i *[[Romerikes Blad]]*.    

Marthinsen har hovedfag i statsvitenskap fra Universitetet i Oslo.    

## Bibliografi
*  *Sosial kommunikasjon*, høyskolelektor Cecilie Staude ved BI (Kommuneforlaget), medforfatter 

## Referanser


## Eksterne lenker
* 
* 
* Politisk analyse, gruppe på Facebook
*
Redemption (album)

***Redemption*** er debutalbumet til det amerikanske progressiv metal bandet Redemption.  

Redemption hadde med venner og kjente fra progressive metal band som Steel Prophet, Agent Steel, Symphony X, og Fates Warning på albumet. Albumet ble produsert av Nick van Dyk og Ray Alder, som etter dette albumet ble fast vokalist i bandet. Albumet ble utgitt 18. mars 2003.

## Sporliste
# «Desperation Part I» – 5:56
# «Desperation Part II» – 4:32
# «Desperation Part III» – 5:43
# «Desperation Part IV» – 5:08
# «Nocturnal» – 3:51
# «Window To Space» – 13:26
# «As I Lay Dying» – 5:08
# «Something Wicked This Way Comes» – 24:29
#*«I. Arrivals»
#*«II. Torments»
#*«III. The Carnival»
#*«IV. Pursuits»
#*«V. The Autumn People»
#*«VI. Temptations»
#*«VII. Confrontations»
#*«VIII. Departures»

## Personell
*Nick Van Dyk – Keyboard, gitar
*Rick Mythiasin – Vokal
*Bernie Versailles – Gitar
*Jason Rullo – Slagverk
### Gjester
*Michael Romeo – Orkester på spor 1-4
*Mark Zonder – Slagverk på «As I Lay Dying»
*Ray Alder – Vokal på «Desperation Part II»

## Eksterne lenker
* 
*  Redemption hos Allmusic
Luftjok

**Luftjok** (nordsamisk: *Luovttejohka*) er et område i Tana kommune. Det ligger i Luftjokdalen, like ved Tana bru. I Luftjok er det blant annet campingplass, scootercross, bilcross og skytebane.

Det bor rundt 50 mennesker i dalen. Det er også noen hytteeiere der.

## Referanser
Lushaugen

**Lushaugen** er et fjell på grensen mellom Gran kommune i Innlandet og Hurdal kommune i Akershus. Toppen er det høyeste punktet i Gran kommune, og ble lenge ansett å være nest høyest i Akershus, etter Fjellsjøkampen. Nyere målinger viser at Lushaugen rekker 812,54 moh, seks centimeter høyere enn Fjellsjøkampens 812,48 moh. Og kommunegrensa går like nedenfor toppen av Lushaugen, 812,3 moh, slik at dette ikke er Hurdals høyeste punkt.

På toppen sto det tidligere et brannvakttårn, og i 1937 ble det bygget ei hytte like ved som brannvakta bodde i. Denne hytta er nå i privat eie. Det gamle tårnet ble etter hvert revet, og i 2018 ble det oppført et nytt utsiktstårn. 

Lushaugen nås enkelt fra både Lygna i vest og Malsjøsætra i sør. Lygnaplatået har et småkupert viddelandskap, velegnet for skiturer i det store løypenettet i vinterhalvåret. Lushaughytta 350 meter vest for Lushaugen er et populært turmål.

## Se også
* Liste over høyeste punkt i norske kommuner
* Fjell i Akershus

## Referanser




## Eksterne lenker
* Skiforeningen, markadatabasen om Lushaugen
Korpehaugen

**Korpehaugen** er et fjell som ligger nord for Skrukkelia i Hurdal kommune i Akershus. Det har en høyde på 762,8 meter over havet og er det tredje høyeste fjellet i Akershus av fjellene med primærfaktor på minst 50 meter.

## Se også
* Fjell i Akershus

## Fotnoter



## Referanser
Veljko Bakašun

**Veljko Bakašun** (født 14. juni 1920, død 17. juli 2007 i Korčula) var en jugoslavisk vannpolospiller som deltok i de olympiske leker 1948 i London og 1952 i Helsingfors.
  
Bakašun vant en olympisk sølvmedalje i vannpolo under OL 1952 i Helsingfors. Han var med på det jugoslaviske laget som kom på andreplass i vannpoloturneringen bak Ungarn. Jugoslavias resultat i finalerunden: 2-2 mot Ungarn, og 4-2 over USA og 3-1 over Italia. Ungarn og Jugoslavia fikk begge 5 poeng men Ungarn vant på bedre målforskjell, 13-4 mot Jugoslavias 9-5. Det var 21 lag som deltok i vannpoloturneringen som ble avviklet 25. juli til 2. august 1952. Bakašun spilte seks kamper i OL-turneringen. 

## OL-medaljer
* 1952  Helsingfors -  Sølv  i vannpolo,  Jugoslavia

## Eksterne lenker
*
Bacharach

**Bacharach** (eller *Bacharach am Rhein*) er en by i distriktet Mainz-Bingen i Rheinland-Pfalz, Tyskland, 48&nbsp;km sør for Koblenz.

Det opprinnelige navnet *Baccaracus* tyder på at byen ble grunnlagt av keltere. Over byen kneiser Burg Stahleck som i våre dager er et vandrerhjem.

Bacharach er en del av Øvre mellomrhindal som i 2002 ble oppført på UNESCOs verdensarvliste.

## Bilder

Bacharach Luftbild 092.jpg|Luftfotografi 2007
Bacharach town river.jpg|Bacharach sett fra Burg Stahleck
Bararach1.jpg|Bacharach
Bacharach rheinblick pano.jpg|Utsyn over Rhinen fra Burg Stahleck
Bacharach Haus zur Post.jpg|Bacharach *Haus zur Post*
Bacharach mit der Burg Stahleck.JPG|Bacharach medBurg Stahleck
Ortskern_Bacharach_bei_Nacht.jpg|Bykjernen i Bacharach 
BacharachStahleck.jpg|Burg Stahleck
BacharachAltesHaus.jpg|Vershuset *Altes Haus* ved markedet
BacharachRheinfront.jpg|Fronten ut mot Rhinen med deler av bymuren
Bacharach rheinblick.jpg|Oversikt over Rhinen
Bundesarchiv Bild 102-13416, Bacharach, Burg Stahleck.jpg|Burg Stahleck 1932


## Eksterne lenker
* 
* Middelalderfestival
Bent Rønsen

**Bent Rønsen** er en norsk gårdbruker og bistandsarbeider fra Sørum. I 1993 startet han Christian Relief Network sammen med Gro Bøckmann Randby og Arnvid Løvbukten, og var i en årrekke direktør i organisasjonen.

Hans aktivitet som fredsmegler begynte i 1998 hvor han dro inn i områder kontrollert av Allied Democratic Forces i Uganda. Sentralt i arbeidet mot ADF var tilbakeføring av barnesoldater til det sivile samfunn. Dette arbeidet har munnet ut i «Gi meg en sjanse» -prosjektet som er støttet av Norsk Utenriksdepartement.

I 2001 hjalp han den svenske bistandsarbeideren Dan Andersson med å få til en forhandlingsløsning etter at en geriljagruppe tok åtte gisler. 
I Kongo var han involvert i forhandlinger for å få frigitt 17 gisler fra Mayi-mayi-geriljaen, derblant svenske Björn Rugsten. 
Tidligere samme år var han også involvert i forhandlinger for å få frigitt to thailendere. Han var også involvert i fredsforhandlinger i Uganda med Herrens motstandsarmé.

## Referanser


## Eksterne lenker
* Christian Relief Network
JOIN good forces

**JOIN good forces** (fram til 2012 **Christian Relief Network**) er en norsk hjelpeorganisasjon som arbeider i konfliktområder. Organisasjonen ble stiftet i 1993 av Bent Rønsen. Den har arbeidet i flere konfliktområder hvor få andre har sluppet inn.

Av de første områdene hvor organisasjonen arbeidet var Bosnia, hvor organisasjonen klarte å få tilstrekkelig tiltro hos de stridende til at de fikk levere nødhjelp i innlukkede enklaver.

Et av organisasjonens store satsningsområder er «Gi oss en sjanse» -prosjektet, hvor barnesoldater tilbakeføres tilo det sivile. Prosjektet startet med et Gi meg en sjanse-senter ved byen Kasese, ved foten av Ruwenzorifjellene i Uganda.

## Referanser


## Eksterne lenker
*
Nico Norman

**Nicolai** (**Nico**) **Norman** (født 17. april 1919, død 2. juli 2006) var en norsk fysiker. Han var professor ved Fysisk institutt ved Universitetet i Oslo fra 1964 til 1986.

Norman begynte å studere realfag ved UiO like før andre verdenskrig. Under krigen var han aktivt med på motstandsarbeid mot den tyske okkupasjonen. I 1947 fikk han cand.real.-graden, før han så ble stipendiat. I 1956 tok Norman dr. philos-graden, med avhandlingen «On the cylindrically symmetrical distribution method in X-ray analysis».

I 1950 hadde Norman forskningsopphold ved MIT, og i 1954 ved Brooklyn Polytechnic Institute. Etter han hadde tatt doktorgraden jobbet han ved Sentralinstituttet for industriell forskning (det senere SINTEF), før han gikk tilbake til UiO som professor i faste stoffers fysikk i 1964. 

I 1966 ble Norman innvalgt i Det Norske Videnskaps-Akademi. Han var bestyrer ved Fysisk institutt fra 1976 til 1978.
## Referanser


## Kilder
* «Nekrolog: Nicolai Norman» *Aftenposten* Morgen (14. juli 2006)
Signalen (Hurdal)

**Signalen** er et fjell i Hurdal kommune i Akershus, rett nordøst for innsjøen Øyangen. Fjellet har en høyde på 694 meter over havet og er det 10. høyeste i Akershus av fjellene med primærfaktor på minst 50 meter.

## Se også
* Fjell i Akershus

## Referanser
Fallhaugen

**Fallhaugen** er et fjell i Tingelstad allmenning, på grensa mellom Hurdal kommune i Akershus og Gran kommune i Innlandet. Fjellet er småkupert på toppen, med flere lokale høydepunkter. Det høyeste punktet ligger så å si på fylkesgrensa, 690 moh. Den østre toppen ligger i Hurdal, om lag 350 meter øst for fylkesgrensa, og har en høyde på 686,1 moh.

## Referanser
Presidentvalget i USA 1836

**Presidentvalget i USA i 1836** var det 13. presidentvalget i USAs historie, og Martin Van Buren ble valgt til landets 8. president. Valget vil bli husket av tre hovedgrunner:

#Det var det siste valget før valget i 1988 at en sittende visepresident rykket opp til nasjonens øverste posisjon uten at en president var død eller hadde trukket seg. 
#Det var den eneste valgkampanjen hvor et større politisk parti stilte med flere kandidater. Whigpartiet stilte med fire kandidater fra forskjellige regioner av landet i håp om at den enkelte ville være populær nok der til å slå demokraten Van Buren. Representantenes hus kunne så velge mellom de konkurrerende Whig-kandidatene. Strategien slo feil, Van Buren vant majoriteten av valgmannsstemmene og ble president. 
#Dette valget var første (og hittil eneste) gang et visepresidentvalg ble lagt i hendene til Senatet. Valgmennene i Virginia nektet å stemme for Van Burens visepresidentkandidat, Richard Mentor Johnson, og han manglet dermed én stemme for å få majoriteten han trengte (148 stemmer) for å bli valgt. Ifølge det 12. grunnlovstillegget skal da Senatet velge mellom de to kandidatene med flest stemmer, og valget falt på Johnson framfor Francis Granger.

## Se også
*Liste over USAs presidenter
Dommasnes

**Dommasnes** er et sted sørvest for Vikebygd i Vindafjord kommune. På Dommasnes ligger Dommasnes industriområde. Fylkesvei 4736 går gjennom Dommasnes.

## Referanser